Aalborg Stiftstidende, 1832-05-02
J kjøbenhavnske Blade skrives Adskilligt om stændisk Forfatning; især udtaler sig Stemmer og Forhandlingernes Offentlighed. Saaledes læses i et af Bladene: At behandle som Hemmelighed Oversigten af en Stats Finantsvæsen, dermed kan en Regjering have det dobbelte Øiemeed: at bevare Finantsernes Kredit, og saameget muligt at undgaae Kritik. Hvad Kreditten angaaer, kunde der saaledes især tilsigtes, at Regjeringen skulde paa fordeelagtigere Vilkaar kunne erholde betydelige Laan. Behøver en Regjering disse, da ville de rige Mænd, som indlade sig herpaa, formodentlig erhverve sig om Finantsernes tilslørede mislige Tilstand ligesaa fuldstændig Underretning, som Regjeringen selv besidder derom; og dog maa enhver privat Mand i saa Fald vedblive at nære nogen Frygt for, at han ikke har erholdt tilstrækkelig Oplysning om Misforholdet mellem Statskassens aarlige Forbrug og egentlige Erhverv. Der vil sandsynligen altsaa haves mindre Tillid til Finantsernes Vederhæftighed, end om Statens Finantsvæsen blev i det Hele offentligen behandlet af en National-Repræsentation. Kritik over Statskassens Laan og Udgifter kan vistnok være en stor Ubehagelighed for Regjeringer, men er dog forholdsviis mindre ubehagelig, ligesom en Regjering nærmer sig til hvad denne bør være. J det Kritikken leder til gode finantsielle Forholds=Regler, forøger den tillige Finantsernes Kredit derved, at man saaledes faaer et sikkrere Begreb om disses forbedrelige Stilling, og desuden kan haabe, at denne vil, formedelst Anvendelsen af tilbørlig Kritik, virkeligen blive forbedret. Kunde end en Regjering, ved at fordølge Sandhed, undertiden bevirke nogen for Finantsernes Laane=Operationer heldig Vildfarelse, da vilde desuagtet Offentligheden være til overveiende Fordeel for Finantsernes Kredit, i det Hele taget; ei at tale om, at Anvendelsen af et sligt Middel til Gevinst ikke qvalificerede Bestyrelsen til den fornødne Agtelse. Ogsaa om en Stats Finantser gielder den gamle Moral. Ærlighed varer længst. Et farligt Blændværk kan let ende med Forfærdelse. En national Raadslagning over Statens Finantsvæsen i Almindelighed, istedetfor blot over Beskatningen, kunde ikke udfordre nogen betydelig Forøgelse af Finants-Bogholderiet; thi der behøves jo ogsaa vedden hemmeligste ministerielle Behandling en rigtig, tydelig, fuldstændig og let Oversigt af Finantsernes saavel calculerede som virkelige aarlige Erhverv, Forbrug, Jndtægts- og Udgifts=Restancer, Balance og Formue=Status, samt af Regjeringens, meere eller mindre paalidelige eller ønskelige, finantsielle Resourcer i muligt indtræffende Tilfælde. - Med fin dig Diervhed bør Statsborgeren offentligen tale mod befrygtede Vildfarelser om Statens vigtigste Anliggender. Den Souverain, som elsker Fornuften og Fædrenelandet, kan da sikkrest erkjende Sandheden, og vil tillige nyde en landsfaderlig Lykke, i det Verden seer den, under Regjeringens Liberalitet udviklede frimodige Nationalaand, tillidsfuldt og ærbødigen at fremføre for Thronen, at Undersaatterne ønske den virksomste raadgivende National-Repræsentation. Hver retskaffen Dansk vil med Høiagtelse møde de Holstenere, som værdigen yttre Folke=Samfundets fælleds Ønsker til dettes faderlige Fyrste. C. T. N.